ПРОТОКОЛ № 16
от заседанието на Комисия „Международна дейност” на ВСС, 
проведено на 13.04.2016 г.

	Днес, 13.04.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:
          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев
				       Милка Итова - отсъства

	На заседанието присъстват експертните сътрудници на комисията: Христина Тодорова – директор на дирекция „Международна дейност”, Аделина Кандова – главен експерт в дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Относно компетенциите на комисия „Международна дейност” за разглеждане на материали съгласно чл. 30, ал. 2, т. 14, 15 и 19 от ЗСВ, които не са от компетентност на колегиите на Висшият съдебен съвет по чл. 30, ал. 5, т. 15 ЗСВ.
Комисия „Международна дейност”
Р Е Ш И:

1.1 До приемане на новия правилник и разпределяне на компетенциите на комисиите и колегиите на ВСС и съгласно чл. 30, ал. 2, т. 14, 15 и 19 от ЗСВ комисия „Международна дейност” разглежда всички постъпили материали  отнасящи се до международни участия на съдии и прокурори, които не са от компетентност на колегиите на Висшият съдебен съвет по чл. 30, ал. 5, т. 15 ЗСВ.

1.2 ОТНОСНО: 	Писмо от МП, препратено от МВнР с приложена грама № 07838 на Посолството на Република България при Светия престол и Малтийския орден относно международна конференция на съдиите във Ватикана от Папската Академия на науките.

Комисия „Международна дейност”
Р Е Ш И:

1.2.1 ВЪЗЛАГА на експертите на дирекция „Международна дейност” да уточнят дали крайният срок за определяне на участник по поканата за международна конференция на съдиите във Ватикана от Папската Академия на науките не е изтекъл, в рамките до края на деня.
1.2.2 В случай, че не е изтекъл крайният срок за определяне на участник и с оглед липсата на конституирани колегии, съгласно чл. 30, ал. 5, т. 15 ЗСВ, които да взимат решение относно писмо от МП, препратено от МВнР с приложена грама № 07838 на Посолството на Република България при Светия престол и Малтийския орден относно международна конференция на съдиите във Ватикана от Папската Академия на науките, същото да се изпрати на Лозан Панов – председател на Върховен касационен съд. 

1.3 ОТНОСНО: Писмо от главния секретар на Прокуратурата на Република България с приложени доклади и заповеди за командироване в чужбина на представители на Прокуратурата на Република България.

Комисия „Международна дейност”
Р Е Ш И:

1.3.1 ПРИЕМА ЗА СВЕДЕНИЕ писмото от главния секретар на Прокуратурата на Република България с приложени доклади, за периода ноември 2015 г. - март 2016 г., както и копия от заповеди за задгранични командировки в чужбина на представители на Прокуратурата на Република България, за периода януари-юни 2016 г.
	1.3.2 Материалите по т. 1.3.1 да се предоставят на Колегията за прокурори на ВСС, след нейното сформиране.

2. ОТНОСНО: Решения на постоянните комисии на ВСС във връзка с решение на КМД по протокол № 12/16.03.2016 г. относно проект на програма за конференция с международно участие под надслов „Реформа на съдебната власт в България”.

Не присъства Милка Итова.
Не се разглежда точката, съгласно решение на комисия „Международна дейност” по протокол № 46/18.11.2015 г.  

3. ОТНОСНО: Решение на Министерски съвет № 249 за одобряване на План за действие за 2016 г. за изпълнение на препоръките от доклада на Европейската комисия (ЕК) от януари 2016 г. в рамките на Механизма за сътрудничество и оценка (МСО) както и информация от Министерство на правосъдието (МП) за отлагане на провеждане на мисия по МСО, предвидена за 20-22 април 2016 г.

Комисия „Международна дейност”
Р Е Ш И:
3.1 ПРИЕМА ЗА СВЕДЕНИЕ Плана за действие за 2016 г. за изпълнение на препоръките от Доклада на Европейската комисия от януари 2016 г. в рамките на Механизма за сътрудничество и оценка.
3.2 Да се изпрати писмо, ведно с Плана за действие за 2016 г. до членовете на работната група по Междуведомствения план в изпълнение на препоръките за противодействие срещу неоправдано забавяне на наказателния процес за 2015 г., с молба в 10 -дневен срок да се представи отчет за изпълнението на Междуведомствения план за 2015 г., както и да се посочат нови мерки, които да залегнат в Междуведомствения план за 2016 г., като за всяка мярка се посочи към коя от мерките по Плана за действие по МСО се отнася.
3.3 Предоставя информацията за отлагане на мисията по МСО на всички членове на ВСС.
3.4 ВЪЗЛАГА на експертите на дирекция „Международна дейност” да актуализират информацията за изпълнение на мерките от Доклада на Европейската комисия по Механизма за сътрудничество и оценка за месец април, със съдействието на експертите от други дирекции в АВСС. 

4. ОТНОСНО: Получени по електронна поща два списъка с дела, наблюдавани от ЕК по линия на МСО от Мира Иванова – държавен експерт дирекция „Стратегическо развитие и програми” на МП.

Комисия „Международна дейност”
Р Е Ш И:

           4.1 ПРИЕМА за сведение информацията от Мира Иванова – държавен експерт дирекция „Стратегическо развитие и програми“ на Министерство на правосъдието.
           4.2 След изясняване компетенциите на ВСС с оглед сформирането на две колегии – прокурорска и съдийска относно МСО информацията да се предостави допълнително.
	4.3 Да се изиска уточнение от експертите на МП по някои от наблюдаваните случаи към Списък 1 дела, наблюдавани от ЕК, напр. „Нов списък дела наблюдавани в България от 2013 г.”. Какво е значението на номерата в началото и края на таблицата. Възможно ли е да се даде повече информация в средната колона,  напр. член от НК, по който е квалифицирано престъплението;
Да се обърне внимание на експертите от МП за някои случаи на некоректна формулировка при представяне на информацията за някои от наблюдаваните случаи към Списък 1 – дела, наблюдавани от ЕК, напр. 114 „Брендо - Върховният касационен съд връща делото за изпиране на пари срещу Евелин Банев в Апелативен съд – София -1”. В списъка дела наблюдавани в България, какво означава срещаната по повод на 10 Делян ПЕЕВСКИ  и 8 трафик на деца, формулировка – „делото не съществува според заместника на главния прокурор - Манчев – вж. доклада от Мисията в България – януари 2009  и др.

5. ОТНОСНО: Изготвяне на сравнителен анализ на причините за забавяне/не приключване на наказателното производство, в изпълнение на решение комисията по протокол № 8/17.02.2016 г., протокол № 11/09.03.2016 г.и протокол № 13/23.03.2016 г.

Комисия „Международна дейност”
Р Е Ш И:

            5.1 ПРИЕМА за запознаване изготвеният проект на Сравнителен анализ на причините за забавяне на наказателното производство в съдебна фаза идентифицирани през 2013 г. и към настоящия момент.
           5.2 ВЪЗЛАГА на Аделина Кандова – главен експерт в дирекция „Международна дейност” да прецизира анализа относно движението на върнатите от съда на прокуратурата дела по внесени обвинителни актове. 
           5.3 Предоставя възможност на членовете на КМД да предложат препоръки за преодоляване причините, които водят до необосновано забавяне на наказателния процес. Същите да се разгледат на следващото заседание на комисията.

6. ОТНОСНО: Информация от Генерална дирекция „Правосъдие” на ЕК за получаването на информационното табло на ЕС в областта на правосъдието за 2016 г.
Комисия „Международна дейност”
Р Е Ш И:

6.1 ПРИЕМА ЗА ЗАПОЗНАВАНЕ превод на част от информацията от Информационното табло на ЕС в областта на правосъдието за 2016 г.
6.2 ВЪЗЛАГА на експертите на дирекция „Международна дейност” да направят анализ относно съдържанието и относимата информация за България на Информационното табло на ЕС в областта на правосъдието за 2016 г.
6.3 След извършване на анализа, същият ведно с информацията от Информационното табло на ЕС в областта на правосъдието за 2016 г. да се разгледа на заседание на ВСС.

Предложениeто по т. 6.3 да се разгледа на следващо заседание на ВСС.

6.4 ПРЕДЛАГА НА ВСС ДА ВЪЗЛОЖИ НА ГЛАВНИЯ СЕКРЕТАР да командирова Христина Тодорова - директор на дирекция „Международна дейност“ в АВСС и лице за контакт с Европейската комисия за развитието на „Информационното табло на ЕС в областта на правосъдието“ за участие в среща на лицата за контакт на националните съдебни системи, за периода 22-24 май 2016 г., в гр. Брюксел, Белгия.
- Пътните разходи са за сметка на Европейската комисия. Пътуването ще се извърши със самолет.
- Разходите за две нощувки, разходите за дневни пари за три дни, както и разходите за медицинска застраховка са за сметка на ВСС. 
6.5 ИЗПРАЩА преписката на комисия „Бюджет и финанси“ за сведение и по компетентност.

Предложениeто по т. 6.4 да се разгледа на следващо заседание на ВСС.

7. ОТНОСНО: Информация от интернет страницата на Европейската мрежа на съдебните съвети за публикуван доклад от Консултативния съвет на европейските съдии (КСЕС) и Консултативния съвет на европейските прокурори (КСЕП) за предизвикателствата за съдебната безпристрастност и независимост в държавите членки на Съвета на Европа, за сведение.

Комисия „Международна дейност”
Р Е Ш И:

7.1 ПРИЕМА ЗА СВЕДЕНИЕ информацията от Интернет-страницата на Европейската мрежа на съдебните съвети за публикуван доклад от Консултативния съвет на европейските съдии и Консултативния съвет на европейските прокурори за предизвикателствата за съдебната безпристрастност и независимост в държавите членки на Съвета на Европа.

8. ОТНОСНО: Писмо от Джефри Вос – президент на Европейската мрежа на съдебните съвети (ЕМСС) във връзка със среща на Изпълнителния борд на ЕМСС, която ще се проведе на 9 май 2016 г. в гр. Брюксел, Белгия.

Комисия „Международна дейност”
Р Е Ш И:

 8.1 ПРЕДЛАГА НА ВСС да командирова Соня Найденова – член на ВСС и член на Изпълнителния борд на ЕМСС за участие в срещата на Изпълнителния борд на ЕМСС, за периода 8-10 май 2016 г. в Брюксел, Белгия.
8.2 Пътните разходи, разходите за 2 нощувки, разходите за дневни пари за 3 дни и разходите за медицинска застраховка са за сметка на Висшия съдебен съвет.
8.3 ИЗПРАЩА преписката на комисия „Бюджет и финанси“ за сведение и по компетентност“.

Забележка: Съгласно Правилата за възстановяване на разходите за 2016 г., при участие в срещи на Изпълнителния борд максималната сума за възстановяване е 150 евро (средно) за нощувка (максимум за 1 нощувка) на институция. Възстановяването на пътните разходи е в размер до 400 евро максимум.

	Предложението да се разгледа на следващо заседание на ВСС.

9. ОТНОСНО: Информация от определените с решение на комисия „Международна дейност” по протокол № 15/06.04.2016 г. членове на ВСС за участие в Общото събрание на ЕМСС в гр.  Варшава, 1-3 юни 2016 г.

Комисия „Международна дейност”
Р Е Ш И:

9.1 ПРЕДЛАГА НА ВСС да командирова за участие в Общото събрание на ЕМСС за 2016 г., за периода 31 май - 4 юни 2016 г. в гр. Варшава, Република Полша, следните лица:
- Даниела Костова – член на ВСС;
- Румен Боев – член на ВСС;
- Калин Калпакчиев – член на ВСС;
- Румен Георгиев – член на ВСС;
- Саша Николова - преводач от английски на български и обратно.
- Наталия Андреева – преводач от английски на български и обратно.
9.2 Пътните разходи, разходите за 4 нощувки, разходите за дневни пари за 5 дни, разходите за медицински застраховки на командированите лица, както и за хонорар на преводачите са за сметка на Висшия съдебен съвет.
9.3 Предлага на ВСС да определи двама от четиримата посочени по-горе представители за участие  в закритата сесия на 1-ви юни 2016 г.

9.4 ИЗПРАЩА преписката на комисия „Бюджет и финанси“ за сведение и по компетентност“.
Забележка: ЕМСС възстановява разходите за пътуване и настаняване на един от представителите на страна член.

Предложението да се разгледа на следващо заседание на ВСС.

10. ОТНОСНО: Отчет от Незабравка Стоева – член на ВСС и координатор по проект „Независимост и отчетност” на ЕМСС, за участие в среща на проектния екип за периода 6-8 март 2016 г. в гр. Брюксел, Белгия.

Комисия „Международна дейност”
Р Е Ш И:

10.1 ПРИЕМА ЗА СВЕДЕНИЕ отчета от Незабравка Стоева, член на Висшия съдебен съвет и координатор по проект „Независимост и отчетност“ на ЕМСС, за участие в среща на проектния екип за периода 6-8 март 2016 г., в гр. Брюксел, Белгия.
10.2 Отчетът  да бъде внесен на заседание на ВСС за запознаване.

11. ОТНОСНО: Писмо от постоянното представителство на Световното банка във връзка с резултати от проведени срещи на екипа на Световната банка в периода 28 февруари - 2 март 2016 г.

Комисия „Международна дейност”
Р Е Ш И:

11.1 Оттегля материалите по т. 11 от дневния ред на заседанието на комисията.
                                 ПРЕДСЕДАТЕЛ НА
                                            КОМИСИЯ „МЕЖДУНАРОДНА ДЕЙНОСТ”:/П/
	                 СОНЯ НАЙДЕНОВА